text: 9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 169 της 21/28 Απρ. 1993 (ΦΕΚ Α΄ 64) Ασφαλιστικές κατηγορίες στο Ταμείο Επικουρικής Ασφάλισης Ασφαλιστών και προσωπικού Ασφαλιστικών Επιχειρήσεων (Τ.Ε.Α.Α.Π. Α.Ε.). Έχοντας υπόψη: 1.Τις διατάξεις των άρθρ. 22 παρ. 3, 32 παρ. 3, 33, 34 παρ. 1 του Νόμ. 2084/1992 (Α 165). 2.Την αναλογιστική μελέτη που συντάχθηκε τον Νοέμβριο 1992. 3.Τις διατάξεις του Νόμ. 1558/1985 (Α 137). 4.Τις διατάξεις του άρθρ. 27 του Νόμ. 2081/1992 (Α 154). 5.Τη γνώμη του Δ.Σ. του Ταμείου, που έχει διατυπωθεί στην αριθ. 2458/35/1.12.92 συνεδρίασή του. 6.Το γεγονός ότι από τις διατάξεις του παρόντος δεν προκαλείται επιβάρυνση του κρατικού προϋπολογισμού ή του προϋπολογισμού του Ταμείου Επικουρικής Ασφάλισης Ασφαλιστών και Προσωπικού Ασφαλιστικών Επιχειρήσεων (Τ.Ε.Α.Α.Π.Α.Ε.). 7.Την γνωμοδότηση 174/1993 του Συμβουλίου της Επικρατείας, μετά από πρόταση των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-1.Οι ασφαλιστικές κατηγορίες για τον υπολογισμό και την καταβολή των μηνιαίων εισφορών, του Ταμείου Επικουρικής Ασφάλισης Ασφαλιστών και προσωπικού Ασφαλιστικών Επιχειρήσεων (Τ.Ε.Α.Α.Π.Α.Ε.), όπως έχουν καθορισθεί με τα Π.Δ. 128/1993 (Α 54) και 127/1993 (Α 54) για το Ταμείο Ασφαλίσεως Εμπόρων (Τ.Α.Ε.) και το Ταμείο Επαγγελματιών και Βιοτεχνών Ελλάδος (ΤΕΒΕ), αντίστοιχα, είναι οι εξής: 1η     ασφαλιστική κατηγορία 105.000 δρχ 2η » » 130.000 » 3η » » 155.000 » 4η » » 180.000 » 5η » » 205.000 » 6η » » 230.000 » 7η ` » » 255.000 » 8η » » 280.000 » 9η » » 305.000 » 10 » » 330.000 » 11η » » 355.000 » 12η » » 380.000 » 13η » » 405.000 » 14η » » 430.000 » 2.Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά, βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. Άρθρ.2.-Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1ης ασφαλιστικής κατηγορίας. Με δήλωσή του ο ασφαλισμένος προς τον οικείο φορέα κατά την έναρξη της αφαλίσεως δύναται να επιλέξει άλλη, εκτός της 1ης ασφαλιστικής κατηγορίας για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Άρθρ.3.-Η ισχύς του δ/τος αυτού, αρχίζει από 1.1.1993. 